TOP-STECพุ่ง2เท่าศุภาลัยปันผล2.75%
ไทยออยล์โชว์กำไรทะยานเกิน 200% CPALL โกยกว่า 2,169 ล้านบาท STEC มาร์จินสูง
10 ส.ค. 2554

ไทยออยล์โชว์กำไรทะยานเกิน 200% CPALL โกยกว่า 2,169 ล้านบาท STEC มาร์จินสูง
บริษัท ไทยออยล์ (TOP) ประกาศผลดำเนินงานงวดไตรมาส 2 ปีนี้ออกมาดีมากอย่างที่คาด โดยมีกำไรสุทธิถึง 3,244 ล้านบาท คิดเป็นกำไรหุ้นละ 1.59 บาท พุ่งขึ้น 200.92% จากช่วงเดียวกันปีก่อน
สำหรับผลงานครึ่งแรกของปีนี้ ก็ทะยานขึ้นถึง 242% เป็นกำไรสุทธิ 10,473 ล้านบาท หรือ 5.13 บาท เทียบกับระยะเดียวกันปีก่อน 
บริษัท ซีพี ออลล์ (CPALL) ไตรมาส 2 กำไรสุทธิ 2,169 ล้านบาท หรือ 0.48 บาทต่อหุ้น เพิ่ม22.61% 6 เดือนแรก กำไรสุทธิ 4,253 ล้านบาท หรือ 0.95 บาทต่อหุ้น เพิ่ม 23% จากช่วงเดียวกันปีก่อน 
บริษัท ซิโน-ไทย เอ็นจีเนียริ่งแอนด์คอนสตรัคชั่น (STEC) โกยกำไรสุทธิ 220 ล้านบาท หรือเท่ากับ 019 บาท พุ่งขึ้น 131% จากช่วงเดียวกันปีก่อน และรวม 6 เดือนแรกกำไรสุทธิทะยานขึ้น 118% เป็น 387 ล้านบาท หรือ 0.33 บาทต่อหุ้น เนื่องจากรายได้เพิ่มขึ้นและมีกำไรขั้นต้น (มาร์จิน) มากกว่า 60% 
บริษัท ศุภาลัย (SPALI) จ่ายเงินปันผลระหว่างกาลหุ้นละ 0.35 บาท หรือผลตอบแทน 2.75% หลังมีกำไรสุทธิ 10,473 ล้านบาท หรือ 5.13 บาทต่อหุ้นในช่วงครึ่งปีแรก เพิ่มขึ้น 242% และไตรมาส 2 ปีนี้กำไรสุทธิ เติบโต 200% เป็น 3,244 ล้านบาท หรือ 1.59 บาทต่อหุ้น